04.11.2014 do newsa Konkurs: Wygraj koszulkę meczową United! Etap #3
Pokaż
D: Witom serdecznie jednygo z przodowych bohaterów The Citizens, Chrisa Smallinga. Padej mie gorolu jedyn, czamu żeś wesprził tych matołów zza grobli?
CS: Jo ni ma gorol - to po piyrsze primo, bo miyszkom w Manchesterze, a nie w Sosnowcu. Po drugi primo, mama za bajtla mie zawsze padała, że trza se pomagać - nawet najwiynkszymu gorolowi zza grobli.
D: Tak godosz ino na odpieprz, dyć kożdy widzioł, żeś chyba był wczorajszy. Padej mi, na kigo pierona żeś blokowoł tego bramkorza i tak fest sprzedoł kosa Milnerowi?
CS: Tuż dobre, padom ci tera tako richtig prowda. Hart mie ostatnio na szychta padoł, że jak chyca czerwo, to bydzie mie piyrszego do szola puszczoł. A do szola je taaaako dupno kolyjka, a kożdy do kupy sie zebrać ni może, bo som wagowe graniczniki, a mie sie czekać nie kce. Joe mo ta przewoga, że je sygnalistom i puszczo do szola kogo kce.
D: Jo cie pierdykom, coś ty najlepszego narobił. Chope, jak to van Gaal poczyto, to mosz skończono kariera i sprzedo cie spadki do Zagłymbia Sosnowiec, abo co gorsza do Arsenalu.
CS: Jeruna, ino nie do Arsenalu. Kurde fiks, nie publikuj pan tej godki, bo mie sie fusbolowo kariera rypnie i beda musioł dali fedrować na Pniówku! Spróbuja sie dogodać z Hartym, coby na Old Trafford oddoł to, co za szulerstwo dostoł. Byj pan człekiym, zrewanżuja sie u Gerarda za rogiym - cołkim gryfny lokal odewrził. Wypijymy browara, zapomnymy o przikrościach. Som my dogodani?
D: Tuż dobre, namówiłeś mie. To widzymy sie potym.
CS: Dziynka wielki. Trzimej sie.
szl_Latn umb_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn